รินะ อิซึตะ

**รินะ อิซึตะ** (; โรมาจิ: Izuta Rina; เกิด 26 พฤศจิกายน พ.ศ. 2538) ชื่อเล่น: **อิซึรินะ** (いずりな) เป็นอดีตผู้จัดการและอดีตสมาชิกวงไอดอลญี่ปุ่นซีจีเอ็มโฟร์ตีเอต และอดีตสมาชิกวงไอดอลญี่ปุ่นเอเคบีโฟร์ตีเอตและบีเอ็นเคโฟร์ตีเอต ปัจจุบันเป็นศิลปินเดี่ยวภายใต้สังกัด IC45 Entertainment

## ประวัติ

รินะ อิซึตะ เกิดเมื่อวันที่ 26 พฤศจิกายน พ.ศ. 2538 ที่จังหวัดไซตามะ ประเทศญี่ปุ่น

#### AKB48
เดือนมีนาคม ปี 2553 ขณะที่อายุ 14 ปี รินะได้เข้าร่วมออดิชั่น เอเคบีโฟร์ตีเอต รุ่นที่ 10 และผ่านเข้ามาในฐานะเด็กฝึก (เคงคิวเซย์) โดยรินะได้ใช้เพลง Iiwake Maybe ในการออดิชั่น รินะเดบิวต์ในเธียเตอร์อย่างเป็นทางการ เมื่อวันที่ 19 มิถุนายน 2553

รินะได้เลื่อนขั้นจากเด็กฝึกขึ้นมาเป็นเมมเบอร์ในวันที่ 24 มิถุนายน 2555 ร่วมกับเมมเบอร์อีก 5 คน ในทีม Unknown และเข้าสู่ทีม A อย่างเป็นทางการเมื่อวันที่ 24 สิงหาคม 2555 ต่อมาในปี 2557 รินะได้ย้ายจากทีม A เข้าสู่ทีม B ในปีเดียวกันนั้น รินะได้รับเลือกเป็นเซ็นเตอร์เพลงรอง Reborn ในซิงเกิ้ลที่ 38 Kibouteki Refrain และต่อมาในปี 2558 รินะได้ย้ายเข้าสู่ทีม 4

#### BNK48
วันที่ 13 เมษายน 2560 รินะได้ประกาศย้ายวงมาที่วง BNK48 และทำกิจกรรมสุดท้ายในฐานะ AKB48 เมื่อวันที่ 29 มิถุนายน 2560 และย้ายเข้าสู่ BNK48 อย่างเป็นทางการในวันที่ 2 กรกฎาคม 2560 ในปีเดียวกันนั้นเองรินะได้รับเลือกเป็นเซ็นบัตสึครั้งแรกในซิงเกิ้ลที่ 2 ของวงในเพลง โคอิซูรุฟอร์จูนคุกกี้ (คุกกี้เสี่ยงทาย) และเข้าเป็นสมาชิกทีม BIII ในวันที่ 24 ธันวาคม 2560

ปี พ.ศ. 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 รินะได้รับคะแนนอยู่ในอันดับที่ 21 ซึ่งเป็นการติดอันดับเลือกตั้งครั้งแรกตั้งแต่เข้ามาอยู่ใน 48 Group รินะได้เป็น Undergirls Senbatsu ในเพลงรองของซิงเกิลที่ 6 Beginner ในเพลง "ก็เพราะว่าชอบเธอ" ในเดือนเมษายนปีเดียวกันได้มีการประกาศอัลบั้มที่ 2 ของวง จาบาจา และได้ประกาศเพลงรองอย่าง Reborn โดยที่รินะได้รับตำแหน่งเซ็นเตอร์ในเพลงนี้อีกครั้ง ทำให้รินะเป็นคนแรกและคนเดียวใน เอเคบีโฟร์ตีเอตกรุ๊ป ที่ได้รับตำแหน่งเซ็นเตอร์เพลงเดียวกันทั้งเวอร์ชั่นภาษาญี่ปุ่นและภาษาไทย 

#### CGM48
ต่อมาวันที่ 10 กรกฎาคม ในงานแถลงข่าวเปิดตัววงน้องสาว CGM48 We Need You เจ้า ได้มีการประกาศย้ายสมาชิก ประกอบด้วย รินะ อิซึตะ และ ปุณยวีร์ จึงเจริญ (ออม) โดยทั้ง 2 คนจะย้ายไปในสถานะสมาชิกวงซีจีเอ็มโฟร์ตีเอต พร้อมรับตำแหน่งชิไฮนิน (ผู้จัดการวง) และกัปตันวงตามลำดับ ต่อมาเมื่อวันที่ 26 ตุลาคม 2562 ได้มีการเปิดตัวสมาชิกรุ่นที่ 1 อย่างเป็นทางการทั้งหมด 25 คน

ในวันที่ 7 กรกฎาคม พ.ศ. 2567 รินะได้ประกาศจบการศึกษาจาก ซีจีเอ็มโฟร์ตีเอต รวมถึงลาออกจากการเป็นผู้จัดการวงและจะทำกิจกรรมกับวงไปจนถึงเดือนสิ้นเดือนพฤศจิกายน

วันที่ 30 พฤศจิกายน พ.ศ. 2567 รินะได้ทำการแสดงสุดท้ายในฐานะเมมเบอร์ของวง CGM48 ในคอนเสิร์ตจบการศึกษา "Izurina Graduation Concert ~ ทุกคน Arigatou ~" ซึ่งจัดที่ Ultra Arena Hall  Bravo BKK

#### หลังจบการศึกษาจาก 48 Group
ต่อมาในวันที่ 14 มกราคม พ.ศ. 2568 รินะได้มีส่วนร่วมในเพลง Love Machine - รักนิรันดร์ ซึ่งเป็นเพลงฉลองครบรอบ 10 ปีงานมหกรรมญี่ปุ่น Japan Expo Thailand (ต้นฉบับจาก มอร์นิงมูซูเมะ) ร่วมกับมิวสิค แพรวา (อดีต BNK48), ไข่มุก วรัทยา (อดีต BNK48), รตา ชินกระจ่างกิจ (อดีต BNK48), ม่านมุก ชดาธาร (อดีต Sweat16, Last Idol Thailand), แอ๊นท์ วรินดา (อดีต Sweat16), ไอลีน (MINDY), มุกกี้ (MINDY) ซึ่งเป็นผลงานแรกหลังจบการศึกษาจาก CGM48

วันที่ 17 มิถุนายน พ.ศ. 2568 รินะได้ประกาศว่าได้เข้าร่วมเป็นศิลปินเดี่ยวและอินฟลูเอ็นเซอร์ภายใต้สังกัด IC45 Entertainment และต่อมาในวันที่ 29 พฤศจิกายน 2568 รินะได้เปิดตัวเพลง "Tadaima! (ただいま！)" ซึ่งเป็นซิงเกิ้ลแรกในฐานะศิลปินเดี่ยวอย่างเป็นทางการ

## ประวัติทีม
* เข้าร่วม AKB48 ในฐานะ Kenkyuusei เมื่อเดือนมีนาคม 2553 เดบิวต์ในวันที่ 19 มิถุนายน 2553
* เลื่อนขั้นเป็นเมมเบอร์ Team Unknown (เป็นทีมชั่วคราวที่สร้างขึ้นสำหรับสมาชิกที่ได้รับการเลื่อนตำแหน่ง) เมื่อวันที่ 24 มิถุนายน 2555
* ย้ายเข้า Team A ในวันที่ 24 สิงหาคม 2555
* ย้ายเข้า Team B ในวันที่ 24 กุมภาพันธ์ 2557
* ย้ายเข้า Team 4 ในวันที่ 26 มีนาคม 2558
* เข้าร่วม BNK48 เมื่อวันที่ 29 มิถุนายน 2560 (ประกาศย้ายในวันที่ 13 เมษายน 2560)
* ย้ายเข้า Team BIII เมื่อวันที่ 24 ธันวาคม 2560 (ก่อตั้งTeam BIII)
* เข้าร่วม CGM48 ในวันที่ 10 กรกฎาคม 2562
* ย้ายเข้า Team C เมื่อวันที่ 9 กุมภาพันธ์ 2563 (ก่อตั้ง Team C)

## ผลงาน

### AKB48

### BNK48

### CGM48

### เพลงพิเศษ

### ผลงานเพลงในฐานะศิลปินเดี่ยว

### รายการโทรทัศน์

### ผลงานซีรีส์

### ผลงานภาพยนตร์

### มิวสิควีดีโอ
* ชู้กะชู้ - พงศ์จักร พิษฐานพร (2561)

## ผลงานอื่นๆ

#### โปรดิวเซอร์ร่วม (Co-Producer)
ปี 2564 รินะได้เข้าร่วมโปรดิวซ์เพลง **"มะลิ"** ซึ่งเป็น Original Song เพลงหลักครั้งแรกของ CGM48 และเป็นซิงเกิ้ลลำดับที่ 3 ของวง รินะได้มีส่วนร่วมในการคิดคอนเซปต์เพลงรวมไปถึงการแปลจากภาษาไทยเป็นภาษาญี่ปุ่นเพื่อส่งให้ทางทีม Choreographer ของญี่ปุ่นออกแบบท่าเต้นให้ นอกจากนี้รินะยังมีส่วนร่วมในการออกแบบชุดเซ็นบัตสึเพื่อใช้ขึ้นทำการแสดงด้วย

ต่อมาในปี 2565 รินะได้เข้าร่วมโปรดิวซ์เพลง **"2565"** Original Song เพลงหลักเพลงที่ 2 ของวง และเป็นซิงเกิ้ลลำดับที่ 5 ของวง

#### พรีเซ็นเตอร์ (Presenter)

#### พิธีกร (MC)

## อ้างอิง

หมวดหมู่:บุคคลจากจังหวัดไซตามะ
หมวดหมู่:ชาวญี่ปุ่นในประเทศไทย
หมวดหมู่:สมาชิกของเอเคบีโฟร์ตีเอต
หมวดหมู่:สมาชิกของบีเอ็นเคโฟร์ตีเอต
หมวดหมู่:ซีจีเอ็มโฟร์ตีเอต